గిడ్డి ఈశ్వరీ

గిడ్డి ఈశ్వరీ ఆంధ్రప్రదేశ్ రాష్ట్రానికి చెందిన రాజకీయ నాయకురాలు మాజీ ఎమ్మెల్యే. ఆమె 2014లో జరిగిన ఆంధ్రప్రదేశ్ అసెంబ్లీ ఎన్నికల్లో పాడేరు నియోజకవర్గం నుండి ఎమ్మెల్యేగా గెలిచింది.

జననం, విద్యాభాస్యం 
గిడ్డి ఈశ్వరీ ఆంధ్రప్రదేశ్ రాష్ట్రం,   విశాఖపట్నం జిల్లా ,   పాడేరులో జన్మించింది. ఆమె 2001లో ఆంధ్రా యూనివర్సిటీ నుండి ఎంఏ పూర్తి చేసింది.

రాజకీయ జీవితం
గిడ్డి ఈశ్వరీ 2013లో వైఎస్సార్ కాంగ్రెస్ పార్టీలో చేరింది. ఆమె పాడేరు నియోజకవర్గానికి పార్టీ సమన్వయకర్తగా నియమితులైన పార్టీ నిర్వహించిన సమైక్యాంధ్ర ఉద్యమాన్ని నియోజకవర్గంలో పెద్ద ఎత్తున నిర్వహించింది. ఆమె 2014లో జరిగిన అసెంబ్లీ ఎన్నికల్లో పాడేరు నియోజకవర్గం నుండి వైఎస్సార్‌సిపి నుండి పోటీ చేసి తన సమీప ప్రత్యర్థి సి.పి.ఐ అభ్యర్ధి జీ దేముడు పై 26141 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికైయింది. ఆమె 28 జులై 2016 లో వైఎస్సార్ కాంగ్రెస్ పార్టీ అరకు పార్లమెంట్‌ నియోజకవర్గ పరిశీలకురాలిగా నియమితురాలైంది. ఆమె 27 నవంబర్ 2017లో వైఎస్సార్ కాంగ్రెస్ పార్టీ నుండి తెలుగుదేశం పార్టీ లో చేరింది.

గిడ్డి ఈశ్వరీ 2019లో జరిగిన అసెంబ్లీ ఎన్నికల్లో పాడేరు నియోజకవర్గం నుండి తెలుగుదేశం పార్టీ తన సమీప ప్రత్యర్థి  వైఎస్సార్‌సిపి  అభ్యర్ధి కొట్టగుళ్లి భాగ్యలక్ష్మి చేతిలో  42,804 ఓట్ల తేడాతో ఓటమి పాలయ్యింది.

మూలాలు

విశాఖపట్నం జిల్లా నుండి ఎన్నికైన శాసన సభ్యులు
విశాఖపట్నం జిల్లా మహిళా రాజకీయ నాయకులు